8. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 334 της 15/24 Μαΐου 1975 (ΦΕΚ Α΄ 98) Περί ιδρύσεως Γ΄ τακτικής έδρας Νεωτέρας Ελληνικής Φιλολογίας παρά τη Φιλοσοφική Σχολή του Πανεπιστημίου Ιωαννίνων. Έχοντες υπ' όψει: 1)τας διατάξεις του άρθρου 2 (παρ. 3) της από 3-9-1974 Συντακτικής Πράξεως "περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα", 2)την απόφασιν της Συνελεύσεως των καθηγητών της Φιλοσοφικής Σχολής του Πανεπιστημίου Ιωαννίνων (συνεδρίαι 31-10-1974 και 29-1-1975) και 3)την υπ' αριθμ. 289/1975 γνωμοδότησιν του Συμβουλίου της Επικρατείας, προτάσει του Ημετέρου Υπουργού Εθνικής Παιδείας και Θρησκευμάτων, αποφασίζομεν: 1.Ιδρύεται παρά τη Φιλοσοφική Σχολή του Πανεπιστημίου Ιωαννίνων Γ΄ τακτική έδρα της Νεωτέρας Ελληνικής Φιλολογίας του αυτού περιεχομένου προς τας ήδη υφισταμένας ομοίας Α΄ και Β΄ τακτικάς έδρας Νεωτέρας Ελληνικής Φιλολογίας. 2.Η ως άνω ιδρυομένη έδρα διέπεται υπό της παραγρ. 3 του άρθρου 2 της από 3/3ης Σεπτεμβρίου 1974 Συντακτικής Πράξεως "περί αποκαταστάσεως της νομιμότητος εις τα Ανώτατα Εκπαιδευτικά Ιδρύματα". Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Πρ. Διατάγματος. (Αντί της σελ. 636,03(γ) Σελ. 636,03(δ) Φιλοσοφική Σχολή Ιωαννίνων 31.Η.β.6-8 